Ikke alle metallbelter er laget for å løse seg opp når patronene trekkes ut. Både russiske og tyske maskingevær fra andre verdenskrig var utstyrt med sammenlenkede metallhemper. Slike belter blir brukt den dag i dag, ikke minst til MG3, en direkte etterkommer etter den tyske MG42. Noen maskingevær kan bruke flere typer belter, slik som MG 17 som kan bruke både sammenlenkede bånd, bånd som deler seg opp i deler på 50 (som MG3) og fullt disintegrerende bånd.